nahid-hub/BLUGE-bengali-wikipedia-section-title-prediction huggingface dataset:
গুহা সহচরদের গল্প সূরা 18 (9-26 আয়াত )তে উল্লেখ করা হয়েছে। [11] মুসলিম জ্ঞানীদের মতে, আল্লাহ এই আয়াতগুলো প্রকাশ করেছেন, কারণ মক্কার লোকেরা মুহাম্মাদকে তাদের সত্যতা যাচাই করার জন্য মদিনার ইহুদীদের কাছ থেকে যে প্রশ্নগুলি পেশ করেছি্‌ল, তাদের সাথে মুহাম্মদকে চ্যালেঞ্জ করেছিল। তারা তাকে জিজ্ঞাসা করেছি্‌ অতীতের যে যুবকেরা অদৃশ্য হয়ে গেছে, সেই ব্যক্তি সম্পর্কে, যিনি পৃথিবী থেকে পূর্ব থেকে পশ্চিম পর্যন্ত ভ্রমণ করেছেন, জুুলকারনাইন এবং আত্মা সম্পর্কে ।এই গল্পটি খ্রিস্টীয় সংস্করণের সাথে সামঞ্জস্যপূর্ণ, অল্পবয়সি মুমিনদের একটি গোষ্ঠীকে বর্ণনা করে যারা তাদের  রাজার কাছ থেকে ঈশ্বরের পাশে অন্যদের উপাসনা করার বিরোধিতা করেছিল এবং একটি গুহায় আশ্রয় নিয়েছে, যার ফলে তারা দীর্ঘসময় ঘুমিয়ে পড়েছিল। যখন তারা জেগে উঠলো তখন তারা মনে করেছিল যে তারা একদিন অথবা একদিনের জন্য ঘুমিয়ে পড়েছিল, এবং তারা তাদের একজনকে আবার খাবারের জন্য শহরে পাঠিয়ে দিল। তাঁরা পুরনো রূপকথার মুদ্রাগুলি এই যুবকদের শহরের কাছে প্রকাশ করে। শীঘ্রই তাদের আবিষ্কারের পর, গুহার লোকেরা (কুরআন তাদের আহ্বান জানায়) মারা যায় এবং তাদের শহরে বসবাসকারী লোকেরা তাদের কবরস্থানের (গুহা) স্থানে পূজা করার জায়গা তৈরি করে। কুরআন তাদের সঠিক সংখ্যা দেয় নি। এটি উল্লেখ করে যে কিছু লোক বলবে যে তারা তিনজন, অন্য কয়েকজন পাঁচজন বলবে এবং কেউ কেউ এক কুকুর ছাড়াও সাতটি বলে দেবে এবং তারা 300 বছর ধরে  ঘুমিয়েছে,এবং আরো 9 বছর, (যার মানে 300 সৌর বছর বা 309 চন্দ্র বছর অর্থাৎ 300 সৌর বছর ও 309 চন্দ্র বছর সমান)। 

 কোরান জোর দিয়েছে যে,তাদের সংখ্যা শুধুমাত্র ঈশ্বর এবং কয়েকজন মানুষের কাছে পরিচিত। এটি ইসলামিক পণ্ডিতদের দ্বারাও ব্যাখ্যা করা হয়েছে । কোরআনে বলা হয়েছে যে, এমনকি যদি লোকেরা আরো তদন্ত করে, তাহলে তর্কবিতর্ক করো না এবং গুহায় পুরুষদের সংখ্যা এবং বছর সংখ্যা গুরুত্বপূর্ণ নয়; বরং জ্ঞান বা পাঠ, পুনরুত্থানই মূল বিষয়।

সঠিক অনুচ্ছেদ শিরোনাম কোনটি?
titleA. খৃস্টান ব্যাখ্যা
titleB. কোরান এবং ইসলামী পাণ্ডিত্যপূর্ণ ব্যাখ্যা
titleC. ইসলামী ব্যাখ্যা
titleD. প্রেরণ
উত্তর: titleB
বিভিন্ন অঞ্চলে এই গান বিভিন্ন নাম পরিচিত। অঞ্চলভেদে এটি ‘হাপু’, ‘হাবু’ অথবা ‘হাফু’ নাম পরিচিত। তবে সর্বজনীনভাবে 'হাপু' নামটিই যথার্থ। ‘হাপু’ শব্দটি বিশ্লেষণ করলে পাওয়া যায় ‘হা’ এবং ‘পু’। 'হা' এবং 'পু' এই দুটি মাত্রা এই গানে বিশেষ ভাবে ব্যবহৃত হওয়ায় এই গানের নাম "হাপু" বলে মনে করা হয়। ‘হা’ শব্দের অর্থ হা-অন্ন, বা হাহাকার এবং ‘পু’ শব্দের অর্থ পূরণ। অর্থাৎ প্রাকৃতিক সম্পদচূত্য মানুষ গান গেয়ে তাঁরা নিজেদের হাহাকার বা কষ্ট পূরণ করত, অর্থাৎ হৃতসর্বস্বের হাহাকারই এই হাপু গান।

সঠিক অনুচ্ছেদ শিরোনাম কোনটি?
titleA. নামকরণ
titleB. বৈশিষ্ট্য
titleC. তথ্যচিত্র
titleD. সমাজজীবন
উত্তর: titleA
মতিউর রহমান ঢাকা বিশ্ববিদ্যালয়ে অধ্যয়নকালে তৎকালীন ঢাকা হল বর্তমানে ড. মুহম্মদ শহিদুল্লাহ হলের ছাত্রলীগের সহ-সভাপতি হিসেবে দায়িত্ব পালন করেন। ১৯৫৮ সালে তিনি বাংলাদেশ আওয়ামী লীগে যোগদান করেন। সাংগঠনিক জীবনে অধ্যক্ষ মতিউর রহমান দুইবার ময়মনসিংহ জেলা আওয়ামী লীগের সাধারণ সম্পাদক ছিলেন। তিনি জেলা আওয়ামী লীগের সভাপতি হিসেবে ১৯৯৬ সাল থেকে বর্তমান সময় পর্যন্ত মোট ১৮ বছর দায়িত্ব পালন করছেন। এছাড়াও বর্তমানে তিনি বাংলাদেশ আওয়ামী লীগের জাতীয় নির্বাহী কমিটির সম্মানিত সদস্য হিসেবে দ্বিতীয়বারের মতো গুরুত্বপূর্ণ দায়িত্ব পালন করছেন। নির্বাচিত জনপ্রতিনিধি হিসেবে জননেতা বীর মুক্তিযোদ্ধা অধ্যক্ষ মতিউর রহমান বাংলাদেশ জাতীয় সংসদের ১৪৯ (ময়মনসিংহ-৪) আসন থেকে ১৯৮৬ ও ২০০৮ সালের নির্বাচনে সংসদ সদস্য নির্বাচিত হন। 

২০০৮ সালে বাংলাদেশ জাতীয় সংসদে তিনি জাতীয় সংসদের অর্থ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। নবম সংসদে তিনি রেলপথ মন্ত্রণালয় সম্পর্কিত সংসদীয় স্থায়ি কমিটি’র সভাপতি, ধর্ম বিষয়ক মন্ত্রণালয় সম্পর্কিত স্থায়ী কমিটি’র সম্মানিত সদস্য, জাতীয় সার সমন্বয় ও বিতরণ কমিটি’র সদস্য, বাংলাদেশ মৎস্য গবেষণা ইনস্টিটিউটের সদস্য, ইসলামিক ফাউন্ডেশনের বোর্ড অব গভর্নরসের গভর্নর, জাতীয় বিশ্ববিদ্যালয়ের সিনেট সদস্য হিসেবে দায়িত্ব পালন করেন। এছাড়া তিনি ১৯৯৬ সনে একবার বাংলাদেশ কৃষি বিশ্ববিদ্যালয়ের সিন্ডিকেট মেম্বার এবং ২০০৮ সাল থেকে বর্তমান সময় পর্যন্ত পরপর তিনবার সিন্ডিকেট মেম্বার হিসেবে দায়িত্ব পালন করছেন। তিনি স্বাধীনতার পর থেকে মোট তিনবার ময়মনসিংহ পৌরসভার নির্বাচিত মেয়র হিসেবে দায়িত্ব পালন করেন। মতিউর রহমান রাজনৈতিক কারণে বিভিন্ন সময়ে কারাবরণ করেন। 

১৯৭৫ থেকে ১৯৭৭ সন পর্যন্ত দুই মেয়াদে দীর্ঘ ২৩ মাস কারাবরণ করেন। তিনি ২০০২ সালে ময়মনসিংহের চারটি সিনেমা হলে বোমা হামলার মিথ্যা মামলায় কারাবরণ করেন। শতপ্রলোভনের মুখে বাংলাদেশ আওয়ামী লীগের রাজনীতির প্রতি অবিচল থেকে তিনি তাঁর সাংগঠনিক দায়িত্ব পালন করতে থাকেন। বাংলাদেশ আওয়ামী লীগের রাজনীতিতে অকৃত্রিম অবদানের জন্য অধ্যক্ষ মতিউর রহমান ‘মুজিব দর্শন বাস্তবায়ন পরিষদ’ কর্তৃক ২০০০ সালে ‘বঙ্গবন্ধু পদক’ লাভ করেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. শিক্ষা জীবন
titleC. রাজনৈতিক জীবন
titleD. পুরস্কার ও সম্মাননা
উত্তর: titleC
নদীর উৎসটি বিতর্কিত, ঐতিহ্যগতভাবে ভাবা হয় আর্তেজিয়ান ঝরনা থেকে এই নদীর উৎপত্তি যা টেরুয়েল প্রদেশের সিয়েরা আলবারাসিন অঞ্চলের ফুয়েনতি দে চেল্লাতে অবস্থিত। ইতালিয়ান প্রকৌশলী ডমিঙ্গো ফেরারি ঝরনাটিকে উপবৃত্তাকার প্রাচীর দিয়ে ঘেরাও করে ফেলেছেন। বর্তমানে চিন্তা করা হয় চেল্লা এবং মনরিয়াল দেল ক্যামপো'র মধ্যবর্তী নদীটি ১৮ শতকের একটি খাল থেকে উৎপন্ন হয়েছে যে খালটি একটি নালার দিক করে কাটা হয়েছে। বর্তমানে গ্রহণযোগ্য একটি মতামত হলো জিলোকা নদীটি শহরের ২ কিলোমিটার দূরে মনরিয়ালের ওজস(চোখ) থেকে জন্ম নিয়েছে। এগুলো মূলত খাল দ্বারা একত্রিত পুকুরের সিরিজ। মনরিয়াল থেকে নদীটি উত্তরের লুকো দে জলিকার কাছাকাছি প্রবাহিত হয়েচ গেছে, জিলোকা এর একমাত্র শাখা নদী দ্য পানক্রুডো দ্বারা সংযুক্ত যা সিয়েরা দে লা কোস্টেরা থেকে ৪৬ কিলোমিটার দূর থেকে উৎপন্ন হয়। সেখান থেকে একটি সেচনালা পানিগুলোকে ডারোকা উপত্যকার কাছে নিয়ে যায়।

নদীটি ডারোকা থেকে উত্তর-পূর্ব দিকে ম্যাঞ্চোনস, মুরেরো, মনটন, মরাটা দে জিলোকা, মারুয়েন্ডা এবং পারাচুয়েলাস দে জিলোকা'র মধ্য দিয়ে কারামোলিনা এবং কালাটায়ুড এর মধ্যবর্তী জ্যালনে নিয়ে যায়।
মরাটা দে জলিকা, পারাচুয়েলাস দে জিলোকা, ফুয়েন্তেস দে জিলোকা, টরেমোছা দে জিলোকা, ভেলিল্লা দে জিলোকা এবং ভিল্লানুয়েভা দে জিলোকা- এই নদীগুলো থেকে শহরের নামকরণ করা হয়।

সঠিক অনুচ্ছেদ শিরোনাম কোনটি?
titleA. জলবিভাগ
titleB. গতিপথ
titleC. ইতিহাস
titleD. শাখা-নদী
উত্তর: titleB
আণবিক জীববিজ্ঞান, যাতে জীবপদার্থবিজ্ঞান ও জীবরসায়ন অন্তর্গত শাখা থেকে আধুনিক জীববিজ্ঞানের সবচেয়ে মৌলিক অবদানগুলি এসেছে। সমস্ত জীবিত বস্তুর প্রধানতম অণুসমূহ যথা নিউক্লিক অ্যাসিড ও প্রোটিন-এর গঠন ও কাজ সম্পর্কে এখন আমরা অনেক কিছু জানি। বংশগতির কৌশল নির্ধারণ ছিল আধুনিক বিজ্ঞানের অন্যতম প্রধান আবিষ্কার। আরও একটি গুরুত্বপূর্ণ আবিষ্কার হল কীভাবে জীবদেহের অণুগুলি বিপাক ক্রিয়া সম্পাদন করে জীবনের জন্য প্রয়োজনীয় শক্তি প্রক্রিয়া করে।

সঠিক অনুচ্ছেদ শিরোনাম কোনটি?
titleA. জীববিজ্ঞান ও দর্শন
titleB. জীবসমষ্টি জীববিজ্ঞান
titleC. ইতিহাস
titleD. আণবিক জীববিজ্ঞান
উত্তর: titleD
ভোলা সরকারি উচ্চ বিদ্যালয় ১৯০৬ সালে ভোলার নতুন বাজারে স্থাপিত হয়। তখন স্কুলটি ছিল টিনের ঘরের এবং সাথে বোর্ডিংও ছিল। স্বদেশী আন্দোলন এর সময় সন্ত্রাসবাদীরা তৎকালীন সরকারি স্কুলটি আগুন দিয়ে পুড়িয়ে দেয়। তখন ১৯১৮ খ্রিস্টাব্দে বর্তমান স্থানে স্কুলটি স্থাপিত হয়। এটি ভোলা জেলার সবচেয়ে পুরাতন এবং ঐতিহ্যবাহী বিদ্যালয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বিদ্যালয় পরিক্রমা
titleC. ফলাফল
titleD. পোষাক
উত্তর: titleA
সুলতান ইসমাইল মালয়েশিয়ার চতুর্থ ইয়াং দি-পেরতুয়ান আগং নির্বাচিত হন। ১৯৬৫ সালের ২১ সেপ্টেম্বর থেকে ১৯৭০ সালের ২০ সেপ্টেম্বর পর্যন্ত তিনি দায়িত্বপালন করেছেন। স্বাস্থ্যগত কারণে তিনি ১৯৬৯ সালে সম্রাটের পদ থেকে সরে দাঁড়াতে চেয়েছিলেন। কিন্তু প্রধানমন্ত্রী তুঙ্কু আবদুর রহমানের অনুরোধে তিনি সিংহাসন ত্যাগ করেননি।

সুলতান ইসমাইলের শাসনামলে কুয়ালালামপুরে দাঙ্গা সংঘটিত হয় এবং সংসদ স্থগিত করা হয়। এসত্ত্বেও তুঙ্কু আবদুর রহমান তার যুগকে "ঘটনাবহুল ও মহিমান্বিত" হিসেবে উল্লেখ করেছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সম্রাট
titleC. উপসম্রাট
titleD. পরিবার
উত্তর: titleB
১৯৯৩ সালে ওমান এয়ার গঠিত হয়৷ ঐ বছরই মার্চ মাসে একটি বোয়িং ৭৩৭-৩০০ এর মাধ্যমে মাস্কাট হতে সালালাহ প্রথম ফ্লাইট পরিচালনা করা হয়৷ ১৯৯৩ সালের জুলাই মাসে এয়ারলাইনটি দ্বারা বোয়িং ৭৩৭-৩০০ এর মাধ্যমে এর প্রথম আন্তর্জাতিক ফ্লাইট দুবাইতে পরিচালিত হয়৷ অন্যান্য গন্তব্যস্থল যেমন ট্রিভানড্রামে নভেম্বর মাসে, ১৯৯৪ সালের জানুয়ারী মাসে কুয়েত এবং করাচীতে এবং অক্টোবর মাসে কলম্বোতে ফ্লাইট পরিচালনা শুরু হয়৷ ১৯৯৫ সালে বোয়িং ৭৩৭ গুলো পরিবর্তনের লক্ষ্যে রিজিয়ন এয়ার অব সিঙ্গাপুর হতে দুটি এয়ারবাস এ৩২০ লীজ নেয়া হয়৷ ১৯৯৫ হতে ১৯৯৭ পর্যন্ত অন্যান্য বিভিন্ন গন্তব্যস্থল যেমন মুম্বাই, ঢাকা, আবুধাবি, দোহা এবং চেন্নাই ইত্যাদি স্থানে ফ্লাইট পরিচালনা করা হয়৷ ১৯৯৮ সালের অক্টোবর মাসে ওমান এয়ার ইন্টারন্যাশনাল এভিয়েশন ইন্ডাস্ট্রি ট্রেড গ্রুপ ইন্টারন্যাশনাল এয়ার ট্রান্সপোর্ট অ্যাসোসিয়েশন (আইএটিএ) এ অন্তর্ভূ্ক্ত হয়৷ পরবর্তী বছরের শেষের দিকে গাওডার, পেশওয়ার, জেদ্দা এবং আল-আইন ইত্যাদি স্থানে এয়ারলাইনটির ফ্লাইট নেটওয়ার্ক বিস্তৃত করা হয়৷

সঠিক অনুচ্ছেদ শিরোনাম কোনটি?
titleA. গন্তব্যস্থলসমূহ
titleB. ১৯৯৩ সালের নতুন এয়ারলাইন
titleC. পরিচালিত বিমানসমূহ
titleD. কোডশেয়ার চুক্তি
উত্তর: titleB
১৯৮২ সালের ১৬ সেপ্টেম্বর সন্ধ্যা ৬ টা থেকে ১৮ সেপ্টেম্বর সকাল ৮ টার মধ্যে লেবানিয় খ্রিস্টান মিলিশিয়া গ্রুপ লেবাননের বৈরুতে অবস্থিত সাবরা এলাকায় এবং পার্শ্ববর্তী শাতিলা শরণার্থী ক্যাম্পে হামলা চালিয়ে ৭৬২ জন এবং ৩৫০০ জন বেসামরিক নাগরিককে হত্যা করে। এদের অধিকাংশই ছিলো ফিলিস্তিনি এবং লেবানিয় শিয়া মতাবলম্বী।

সঠিক অনুচ্ছেদ শিরোনাম কোনটি?
titleA. সিরিয়া
titleB. মধ্যযুগ
titleC. ভারত
titleD. লেবানন
উত্তর: titleD
স্বীয় জন্মস্থানেই তিনি তাঁর প্রাথমিক ইসলামী শিক্ষা লাভ করেছিলেন । এরপরে জ্ঞানার্জনের জন্য তিনি মক্কাতুল মুকাররমাহ ভ্রমণ করেন এবং পন্ডিত শায়খ আহমদ ইবনে হাজার আল-হাইতামি মক্কির অধীনে অধ্যয়ন করেন এবং তিনি শেষ পর্যন্ত মক্কাতুল মুকাররমায় থাকার সিদ্ধান্ত নেন । সেখানে তিনি অধ্যায়নের মধ্য দিয়ে বিভিন্ন বিষয়ে ব্যুতপত্তি অর্জন করেন ।

সঠিক অনুচ্ছেদ শিরোনাম কোনটি?
titleA. শিক্ষার্জন
titleB. জন্ম
titleC. কুরআনিক ক্যালিগ্রাফি
titleD. মৃত্যু
উত্তর: titleA
প্রবীন নবীন শিক্ষক, অনুসন্ধিৎসু শিক্ষার্থী ও গবেষকদের বিজ্ঞানসম্মত ও প্রাতিষ্ঠানিক ইতিহাস চর্চা ও গবেষণার নতুন দিক নির্দেশনা প্রদান ইতিহাস একাডেমীর উদ্দেশ্য। একটি নির্বাহী কমিটি কর্তৃক ইতিহাস একাডেমীর কার্যক্রম পরিচালিত হয়। নির্বাহী কমিটিতে রয়েছে একজন সভাপতি, একজন পরিচালক, পাঁচজন সহসভাপতি, একজন সচিব, একজন সহকারি সচিব, একজন কোষাধ্যক্ষ এবং ১৫ জন সদস্য। ইতিহাস নিয়ে আগ্রহী যেকোন স্নাতকোত্তর ডিগ্রী সম্পন্ন ব্যক্তি ইতিহাস একাডেমীর সদস্যপদ গ্রহণ করতে পারে। 

সঠিক অনুচ্ছেদ শিরোনাম কোনটি?
titleA. সাময়িকী
titleB. কার্যক্রম
titleC. উদ্দেশ্যে ও বিবরণ
titleD. প্রকাশিতগ্রন্থ
উত্তর: titleC
জ্ঞানের সংজ্ঞা কি হবে তা জ্ঞানতত্ত্ব নিয়ে কাজ করা দার্শনিকদের মধ্যে চলমান একটি বিতর্কের বিষয়। ক্লাসিকাল সংজ্ঞাটি, প্লেটো কর্তৃক বিবৃত কিন্তু পরিশেষে এটি সকলের কাছে সমর্থিত নয়, এটিতে বিবৃত আছে, একটি বিবৃতি জ্ঞান বলে বিবেচিত হবে যদি এর তিনটি গুন থাকে: এটা সমর্থনযোগ্য, সত্য এবং বিশ্বাসযোগ্য হয়। অনেকের মতে এই গুণাবলী থাকাটাই স্বয়ংসম্পূর্ণ নয়, যেমন গাটিয়ের ঘটনার ক্ষেত্রে অভিযোগ উদাহরণসহ প্রদর্শন করতে হবে। এই সংজ্ঞার অনেকগুলো বিকল্প প্রস্তাব করা হয়েছে, যার মধ্যে জ্ঞান সম্পর্কে রবার্ট নোজিকের প্রস্তাবিত যুক্তিটি হল, "জ্ঞান, যা সত্য খুঁজে বের করে" এবং সাইমন ব্ল্যাকবার্ন তাতে আরও যুক্ত করতে চান, আমরা এটা বলতে চাইনা যে, যারা এই শর্তগুলোর যে কোন একটি পূরণ করবে খুঁতযুক্ত ভাবে, ত্রূটির মাধ্যমে, বা ব্যর্থতার মাধ্যমে তাদের জ্ঞান রয়েছে। রিচার্ড কিরখাম প্রস্তাব করেন আমাদের জ্ঞানের সংজ্ঞায় থাকা প্রয়োজন, সত্য প্রকাশে বিশ্বাসের পক্ষে প্রমাণ থাকা দরকার।

এই পদ্ধতির বিপরীতে, লুডউইগ উইটজেন্টেইন লক্ষ্য করেন, এটা মোরস্‌ প্যারাডক্স অনুসারে কাজ করছে, যেমন যে কেউ বলতে পারেন "তিনি এটা বিশ্বাস করেন, কিন্তু এটা যাতে না হয়," কিন্তু না "তিনি তা জানেন, কিন্তু এটা যাতে না হয়।" তিনি যুক্তি দেন যে এগুলো স্পষ্টত ভাবে সরাসরি মানসিক অবস্থার সাথে সম্পর্কিত নয়, বরং এটি প্রকৃতপক্ষে দৃঢ় বিশ্বাসের সাথে কথা বলার একটা ধরন। এই ভিন্নতা বক্তার মানসিক অবস্থার সাথে সম্পর্কিত নয়, বরং তারা যে কার্যকলাপের সাথে যুক্ত তার সাথে সম্পর্কিত। এই বিষয়ের উদাহরণস্বরূপ, যদি জানতে হয় কেটলিতে কি ফুটনো হচ্ছে তা মনের কোন একটি বিশেষ অবস্থার সাথে সম্পর্কিত নয়, বরং একটি বিবৃতির মাধ্যমে বলে হবে একটি বিশেষ প্রক্রিয়ায় কেটলিতে কিছু ফুটানো হচ্ছে। উইটজেন্টেইন কষ্ট করে "জ্ঞানের" একটি সংজ্ঞা প্রদান না করে সাধারণ ভাষায় এটি বলতে চেয়েছেন। তিনি জ্ঞানকে একটি পরিবারের প্রতিচ্ছায়া রূপে দেখেছেন। তার এই ধারণা থেকে, "জ্ঞানের" ধারণার গাঠনিক পরিবর্তন করে একটি গুচ্ছমূলক ধারণায় পরিণত করা হয়েছে, যা প্রাসঙ্গিক বৈশিষ্ট্যগুলোকে চিন্নিত করে কিন্তু এটি পরিপূর্ণরূপে কোন সংজ্ঞা দ্বারা সীমাবদ্ধ নয়।

সঠিক অনুচ্ছেদ শিরোনাম কোনটি?
titleA. জ্ঞানের বিষয়ে তত্ত্বসমূহ
titleB. পরিস্থিতি গত জ্ঞান
titleC. ধর্মীয় দৃষ্টিভঙ্গিতে জ্ঞান
titleD. আংশিক জ্ঞান
উত্তর: titleA
আসামে বাঙ্গালি হিন্দুদের আসামিদের কাছে হেন্সতার শিকার হতে হয়। নানা অজুহাতে বাঙালি হিন্দুদের উপর আসামে অত্যাচার করা হয়।এতে আসু, আলফা সহ বিভিন্ন আসামি জাতিয়বাদী সংগঠনের হাত থাকে।এর প্রতিরোধে ১৯৯৬ সালের ৯ ই ডিসেম্বর প্রতিষ্ঠিত হয় বাঙালি টাইগার ফোর্স(বিটিএফ)। এই দলটি আসাম রাজ্যে বসবাসরত বাঙালি হিন্দুদের সুরক্ষার জন্য সশস্ত্র লড়াই করে যাচ্ছিল।এটির বোড়ো লিবারেশন টাইগার্স (বিএলটি) এর সাথে ঘনিষ্ঠ সম্পর্ক ছিল বলা হয় । যেটি কিনা আসাম রাজ্যে বসবাসরত বোড়োদের সুরক্ষার জন্য সশস্ত্র লড়াই করত।বলা হয়ে থাকে এর অধীনে বাঙালি টাইগার ফোর্স প্রশিক্ষণ গ্রহণ করেছিল।কিন্তু পরে এটি অ্যান্টি-বোড়ো হয়ে ওঠে। সুভাষ চন্দ্র সরকার ছিলেন এর চেয়ারম্যান-কাম-সি-ইন-সি।

সঠিক অনুচ্ছেদ শিরোনাম কোনটি?
titleA. প্রতিষ্ঠা
titleB. কার্যক্রম
titleC. আত্মসমর্পণ
titleD. বিজেপিকে তিরস্কার
উত্তর: titleA
১৮৮৭ সালে হিন্দি দৈনিক "হিন্দুস্তান"-এ সম্পাদনার মাধ্যমে মদনমোহন মালব্য তার সাংবাদিক কর্মজীবন শুরু করেন। কালাকঙ্করের (অধুনা প্রতাপগড় জেলা, উত্তরপ্রদেশ) রাজা রামপাল সিং ১৮৮৬ সালে কলকাতায় কংগ্রেসের দ্বিতীয় অধিবেশনে তার ভাষণ শুনে ও ব্যক্তিত্বে মুগ্ধ হয়ে তাকে এই পদ গ্রহণ করার জন্য অনুরোধ করেছিলেন।

১৮৮৯ সালে তিনি "দি ইন্ডিয়ান ওপিনিয়ন" পত্রিকার সম্পাদনার কাজ শুরু করেন। "দি ইন্ডিয়ান ওপিনিয়ন" লখনউয়ের "অ্যাডভোকেট" পত্রিকার সঙ্গে মিশে গেলে মদনমোহন মালব্য তার নিজস্ব হিন্দি দৈনিক "অভ্যুদয়"-এর সম্পাদনা শুরু করেন। ১৯০৭ থেকে ১৯০৯ সাল পর্যন্ত তিনি এই পত্রিকা সম্পাদনা করেছিলেন।

১৮৮৩-৮৪ সালের মধ্যে ‘মকরন্দ’ ছদ্মনামে লেখা তার শায়েরি বা হিন্দি কবিতাগুলি বিশিষ্ট সাহিত্যিক ভারতেন্দু হরিশ্চন্দ্র কর্তৃক প্রকাশিত "হরিশ্চন্দ্র চন্দ্রিকা" পত্রিকায় প্রকাশিত হয়েছিল। "হিন্দি প্রদীপ" পত্রিকায় তার ধর্মীয় ও সমসাময়িক বিষয় নিয়ে রচিত প্রবন্ধগুলিও প্রকাশিত হয়।

১৯০৮ সালে ব্রিটিশ সরকার মুদ্রণ আইন ও সংবাদপত্র আইন পাস করতে চাইলে মদনমোহন মালব্য এলাহাবাদে একটি সর্বভারতীয় সমাবেশ ডেকে তার বিরুদ্ধে আন্দোলন শুরু করেন। এরপর তিনি একটি ইংরেজি পত্রিকা প্রকাশ করে সেই আন্দোলনকে সারা ভারতে ছড়িয়ে দিতে চান। এরই ফলশ্রুতিতে মতিলাল নেহেরুর সাহায্যে ১৯০৯ সালে তিনি "লিডার" পত্রিকা প্রকাশ করেন। ১৯০৯ থেকে ১৯১১ সাল পর্যন্ত তিনি এই পত্রিকার সম্পাদক এবং ১৯১১ থেকে ১৯১৯ সাল পর্যন্ত এই পত্রিকার সভাপতি থাকেন।

১৯১০ সালে মদনমোহন মালব্য হিন্দি পত্রিকা "মর্যাদা" চালু করেন।

১৯২৪ সালে মদনমোহন মালব্য বিশিষ্ট নেতা লালা লাজপত রাই ও এম. আর. জয়কার ও শিল্পপতি ঘনশ্যামদাস বিড়লার সাহায্যে "হিন্দুস্তান টাইমস" পত্রিকা অধিগ্রহণ করে এটিকে অবলুপ্তির হাত থেকে রক্ষা করেন। মদনমোহন মালব্য ৫০,০০০ টাকা তুলেছিলেন এই পত্রিকাটিকে বাঁচাতে। এই টাকার বেশিরভাগটাই দিয়েছিলেন ঘনশ্যামদাস বিড়লা। ১৯২৪ থেকে ১৯৪৬ সাল পর্যন্ত মদনমোহন মালব্য ছিলেন এই পত্রিকার চেয়ারম্যান। ১৯৩৬ সালে তারই উদ্যোগে এই পত্রিকার হিন্দি সংস্করণটি প্রকাশিত হয়। বর্তমানে বিড়লা পরিবার এই পত্রিকার মালিক।

১৯৩৩ সালে মালব্য কাশী হিন্দু বিশ্ববিদ্যালয় থেকে "সনাতন ধর্ম" নামে একটি ধর্মীয় পত্রিকা প্রকাশ করেছিলেন।
সঠিক অনুচ্ছেদ শিরোনাম কোনটি?
titleA. রাজনৈতিক কর্মজীবন
titleB. প্রথম জীবন ও শিক্ষা
titleC. সাংবাদিকতা
titleD. ওকালতি
উত্তর: titleC
আবদুল্লাহ দেশের সাংবিধানিক রাজতন্ত্রের প্রধান। বাদশাহর হাতে উল্লেখযোগ্য ক্ষমতা রয়েছে। ২০১০ সালে তিনি বিশ্বের চতুর্থ প্রভাবশালী মুসলিম হিসেবে মনোনীত হয়েছিলেন।

আবদুল্লাহর ক্ষমতাগ্রহণের পর জর্ডানের অর্থনীতির উন্নয়ন হয়েছে। এসময় বিদেশি বিনিয়োগ, সরকারি-বেসরকারি অংশীদারত্ব বৃদ্ধি, আকাবায় মুক্ত বাণিজ্য অঞ্চল প্রতিষ্ঠার জন্য তাকে কৃতিত্ব দেয়া হয়। তিনি কয়েকটি অর্থনৈতিক অঞ্চল প্রতিষ্ঠা করেছেন। পাশ্চাত্য ও উপসাগরীয় দেশসমূহ থেকে বৈদেশিক বিনিয়োগ বৃদ্ধি পায়। তিনি যুক্তরাষ্ট্রের সাথে মুক্ত বাণিজ্য চুক্তির ব্যাপারে আলোচনা করেছেন। এটি যুক্তরাষ্ট্রের জন্য তৃতীয় এবং আরব দেশসমূহের জন্য প্রথম মুক্তবাণিজ্য চুক্তি।

২০০৭ সালের ২ মার্চ তিনি জর্ডানের পৌর নির্বাচনের ঘোষণা দেন। এর পূর্বে ২০০৬ সালের ২৫ নভেম্বর সংসদে দেয়া বক্তৃতায় তিনি সংসদের প্রতি সংবাদমাধ্যম ও প্রকাশনা আইনের উপর কাজ করতে বলেন।

আবদুল্লাহ ইসরায়েল-ফিলিস্তিন শান্তি প্রক্রিয়ায় কাজ করেছেন। ইসরায়েল-ফিলিস্তিন সংঘাত নিরসনের আলোচনায় যুক্তরাষ্ট্র, ইসরায়েলি ও ফিলিস্তিনি প্রতিনিধিদের সাথে তিনি কয়েকবার বৈঠক করেছেন। ২০১২ সালের ৬ ডিসেম্বর তিনি পশ্চিম তীর সফর করেছেন।
ইসরায়েলি প্রতিরক্ষা বাহিনীর হোমফ্রন্ট কমান্ডের জিওসি মেজর জেনারেল ইয়াইর নাভেহ সাংবাদিকদের বলেছেন যে আবদুল্লাহর পতন হতে পারে এবং তিনি জর্ডানের শেষ বাদশাহ এমন হতে পারে। এই বক্তব্যের ফলে দুই দেশের মধ্যে উত্তেজনা তৈরী হয়। পরে নাভেহ তার বক্তব্য ফিরিয়ে নেন এবং দুঃখ প্রকাশ করেন। পরে প্রধানমন্ত্রী ওলমার্ট‌ এ ব্যাপারে ভিন্ন মত প্রকাশ করেন এবং বলেন যে এটি নাভেহর ব্যক্তিমত মত।

সঠিক অনুচ্ছেদ শিরোনাম কোনটি?
titleA. উত্তরাধিকার
titleB. রাজনীতি
titleC. অর্থনৈতিক উদারকরণ
titleD. আন্তবিশ্বাস কার্যক্রম
উত্তর: titleB
২০০৯ সালের তথ্য মোতাবেক অধিবাসীদের ৯০% মুসলিম ধর্মাবলম্বী। সুন্নি মুসলিম সংখ্যাগরিষ্ঠ, ৫% শিয়া। ৯% পূর্বাঞ্চলীয় অর্থোডক্স ও ৫% কোরীয় খ্রিস্টান, বৌদ্ধ, বাহাইসহ অন্যান্য ধর্মাবলম্বী। ১৯৮৯ সালে উজবেকিস্তানে ৯৪.৯০০ ইহুদি বসবাস করতেন। কিন্তু সোভিয়েত ইউনিয়নের পতনের পর দেশ ত্যাগ করে যুক্তরাষ্ট্র কিংবা ইসরাইলে আবাস গড়েছেন। বর্তমানে পাঁচ হাজারেরও কম ইহুদি উজবেকিস্তানে অবস্থান করছেন।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অভিবাসন
titleC. ধর্ম
titleD. কৃষি
উত্তর: titleC
শেখহাটী ইউনিয়ন নড়াইল জেলা শহর থেকে ২০ কিঃ মিঃ পশ্চিম-দক্ষিণে এবং বসুন্দিয়া সড়কের পূর্ব পাশে অবস্থিত। এর পশ্চিমে- বসুন্দিয়া ইউনিয়ন যশোর সদর ও উত্তরে- জামদিয়া ইউনিয়ন বাঘারপাড়া,যশোর । এবং উত্তরে - তুলারামপুর ইউনিয়ন পূর্বে - মুলিয়া ইউনিয়ন ও কলোড়া ইউনিয়ন নড়াইল সদর নড়াইল ।এছাড়া দক্ষিণে- শ্রীধরপুর ইউনিয়ন অভয়নগর যশোর। এর আয়তন ৯.০৫৬ বর্গ কি:মি:।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. নেতৃবৃন্দ
titleC. শিক্ষা
titleD. প্রশাসনিক এলাকা
উত্তর: titleA
১৯৮০ সালের শুরুর দিকে, স্থানীয় এক দল তারকা খেলোয়াড়ের আবির্ভাবের পূর্ব পর্যন্ত রিয়াল মাদ্রিদ লা লিগায় তাদের লড়াই হারিয়ে ফেলেছিল, তাদের আগমনের মাধ্যমে রিয়াল মাদ্রিদ পুনরায় সাফল্যের দেখা পায়। এই প্রজন্মকে স্পেনীয় ক্রীড়া সাংবাদিক হুলিও সেসার ইগলেসিয়াস "লা কিন্তা দেল বুইত্রে" (শকুনির দল) নামকরণ করেন, এই নামটি উক্ত দলের একজন সদস্য এমিলিও বুত্রাগেনিয়োর ডাকনাম থেকে নেওয়া হয়েছিল। বুত্রাগেনিয়ো ছাড়া উক্ত দলের অন্যান্য সদস্যরা ছিলেন: মানুয়েল সানচিস, মার্তিন ভাজকেজ, মিচেল এবং মিগেল পারদেজা। এই দলের পাঁচজনই রিয়াল মাদ্রিদের যুব একাডেমী হতে ফুটবল শিক্ষা সম্পন্ন করেছিলেন। "লা কিন্তা দেল বুইত্রে" (১৯৮৬ সালে পারদেজা রিয়াল জারাগোজায় যোগদান করার ফলে এই দলটিতে ৪জন সদস্য অবশিষ্ট ছিল) এবং বেশ কয়েকজন উল্লেখযোগ্য খেলোয়াড় যেমন: গোলরক্ষক ফ্রাঞ্চিস্কো বুয়ো, রাইট-ব্যাক মিগেল পোরলান নোগেরা ও মেক্সিকান স্ট্রাইকার উগো সানচেজের সাথে, ১৯৮০-এর দশকের দ্বিতীয়ার্ধে, রিয়াল মাদ্রিদ স্পেনে এবং ইউরোপে নিজেদের অন্যতম সেরা দল হিসেবে গড়ে তুলেছিল। উক্ত সময়ে তারা ২টি উয়েফা কাপ শিরোপা, টানা ৫টি স্পেনীয় চ্যাম্পিয়নশিপ শিরোপা, ১টি স্পেনীয় কাপ এবং ৩টি স্পেনীয় সুপার কাপ শিরোপা জয়লাভ করেছিল। ১৯৯০-এর দশকের শুরুর দিকে, মার্তিন ভাজকেজ, এমিলিও বুত্রাগেনিয়ো এবং মিচেলের ক্লাব ছাড়ার মাধ্যমে "লা কিন্তা দেল বুইত্রে" দলটি ভেঙ্গে যায়।

১৯৯৬ সালে, তৎকালীন সভাপতি লরেঞ্জ সাঞ্জ সাবেক ইতালীয় মধ্যমাঠের খেলোয়াড় ফাবিও কাপেলোকে রিয়াল মাদ্রিদের কোচ হিসেবে নিযুক্ত করেন। যদিও তিনি মাত্র ১ মৌসুম রিয়াল মাদ্রিদের কোচ ছিলেন, কিন্তু উক্ত মৌসুমে তিনি রিয়াল মাদ্রিদকে লা লিগা শিরোপা জয়লাভ করতে সাহায্য করেন। তার অধীনে রোবের্তো কার্লোস, প্রেদ্রা মিয়াতোভিচ, দাভোর শুকার এবং ক্লেরান্স সেদর্ফের মতো খেলোয়াড় পূর্বে রিয়াল মাদ্রিদে বিদ্যমান রাউল, ফার্নান্দো হিয়েরো, ইবান সামরানো এবং ফের্নান্দো রেদোন্দোর সাথে অন্তর্ভুক্ত হন; এর মাধ্যমে রিয়াল মাদ্রিদ নিজেদের দলকে আরো শক্তিশালী করতে তুলেছিল। এর ফলস্বরূপ, রিয়াল মাদ্রিদ প্রায় ৩২ বছর পর তাদের ৭ম ইউরোপিয়ান কাপ শিরোপা জয়লাভ করতে সক্ষম হয়েছিল; ১৯৯৮ সালে, জার্মান ম্যানেজার ইয়ুপ হাইঙ্কেসের অধীনে ফাইনালে প্রেদাগ মিয়াতোভিচের করা একমাত্র গোলের বিনিময়ে তারা ইয়ুভেন্তুসের বিরুদ্ধে ১–০ জয়লাভ করেছিল।

১৯৯৯ সালে, রিয়াল মাদ্রিদ ভক্তদের মধ্যে জনপ্রিয়তার অভাব এবং লরেঞ্জ সাঞ্জের সাথে কলহ সৃষ্টি হওয়ার ফলে কাপেলোকে পদচু্যত করা হয়। এর ফলে একই বছরের নভেম্বর মাসে, রিয়াল মাদ্রিদের সাবেক মধ্যমাঠের খেলোয়াড় ভিসেন্তে দেল বস্ককে কোচের দায়িত্ব প্রদান করা হয়। দেল বস্কের দলটি কাপেলোর দল হতে সম্পূর্ণ ভিন্ন ছিল। উক্ত দলে রাউল, ইকার ক্যাসিয়াস, ফের্নান্দো মোরিয়েন্তেস এবং গুতির মতো তরুণ প্রতিভা, প্রিমিয়ার লীগ হতে আগত স্টিভ ম্যাকম্যানাম্যান ও নিকোলা আনেলকা এবং স্থানীয় প্রতিভা মিচেল সালগাদো ও ইবান এলগুয়েরার মতো নতুন প্রতিভা এবং ফার্নান্দো হিয়েরো ও রোবের্তো কার্লোসের মতো অভিজ্ঞ খেলোয়াড় ছিল। রিয়াল মাদ্রিদের কোচ হিসেবে দেল বস্কের প্রথম মৌসুমেই, রিয়াল মাদ্রিদ ৮ম বারের মতো উয়েফা চ্যাম্পিয়নস লীগ জয়লাভ করেছিল; উক্ত ম্যাচে মোরিয়েন্তেস, ম্যাকম্যানাম্যান এবং রাউলের করা গোলের মাধ্যমে ভ্যালেন্সিয়াকে ৩–০ গোলে হারিয়ে দিয়েছিল। এই জয়টিকে রিয়াল মাদ্রিদের ইতিহাসের আরেকটি সফলতম অধ্যায়ের সূচনা হিসেবে বিবেচনা করা হয়।

সঠিক অনুচ্ছেদ শিরোনাম কোনটি?
titleA. জনপ্রিয় সংস্কৃতি
titleB. কিটস ও রঙ
titleC. কিন্তা দেল বুইত্রে ও সাফল্যের ধারাবাহিকতা
titleD. খেলোয়াড়
উত্তর: titleC
বেটসের খেলোয়াড়ী জীবন আকস্মিকভাবে শেষ হয়। ১৮৮৭-৮৮ মৌসুমে জি.এফ. ভার্ননের ক্রিকেট একাদশের বিপক্ষে অনুষ্ঠিত টেস্টবিহীন খেলায় অনুশীলনের একপর্যায়ে দলীয় সঙ্গীর মোকাবেলা বলে তার চোখে আঘাত লাগে। এরফলে তার দৃষ্টিশক্তি হ্রাস পায় ও আর কখনো প্রথম-শ্রেণীর ক্রিকেটে অংশ নেননি। এরপরও ১৮৯০-এর দশকের শুরুতে ক্লাব ক্রিকেটে অংশ নিয়েছিলেন ও কোচ হিসেবে অংশ নেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. প্রারম্ভিক জীবন
titleD. খেলোয়াড়ী জীবন
উত্তর: titleB
ঐতিহাসিকভাবে, বিশ্বব্যাপী বাল্যবিবাহ একটি প্রচলিত প্রথা। তবে এই প্রথা প্রশ্নবিদ্ধ হয় বিংশ শতাব্দীর দিকে যখন বিভিন্ন দেশে বিয়ের সর্বনিম্ন বয়স বৃদ্ধি পায়।

প্রাচীন ও মধ্যযুগীয় সমাজে মেয়েদের সাধারণত বয়ঃসন্ধির আগেই বিয়ে দেয়া হত। প্রাচীন গ্রিসে কম বয়সে বিয়ে এবং মাতৃত্ব উৎসাহিত করা হত। এমনকি ছেলেদের ও তাদের কৈশোরেই বিয়ের জন্য উৎসাহ দেয়া হত। বাল্যবিবাহ ও কৈশোরে গর্ভধারণ খুবই সাধারণ ঘটনা ছিল।

প্রাচীন রোমে মেয়েদের বিয়ের বয়স ছিল ১২ বছরের উপর এবং ছেলেদের ১৪ বছরের উপর। মধ্যযুগে ইংলিশ আইন অনুসারে ১৬ বছরের পূর্বে বিয়ে সর্বজন স্বীকৃত ছিল। 

সঠিক অনুচ্ছেদ শিরোনাম কোনটি?
titleA. ইতিহাস
titleB. রাজনৈতিক ও অর্থনৈতিক চুক্তি
titleC. ইউরোপ
titleD. যৌতুক প্রথা
উত্তর: titleA
নোয়াখালীর ইতিহাস লেখকদের মতে, নোয়াখালীর কোতোয়ালি থানার পূর্ব প্রান্তের কোন এক গ্রামেই সুলতান ফখরুদ্দিন মোবারক শাহ'র জন্ম হয় বলে ধারণা করা হয়।। সেই অনুসারে চাপরাশিরহাট ইউনিয়নেই এই সুলতানের জন্ম হওয়ার সম্ভাবনা সবচেয়ে বেশি। ফখরুদ্দিন প্রথম জীবনে নোয়াখালীর সমুদ্র উপকূলে লবণ শ্রমিক হিসেবে কাজ করতেন।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. ইতিহাস
titleC. প্রশাসনিক কাঠামো
titleD. প্রতিষ্ঠাকাল
উত্তর: titleB
১৮৫৮ সালের ৩০ জানুয়ারি থেকে কলকাতা বিশ্ববিদ্যালয়ের সিন্ডিকেট কাজ করতে শুরু করে। সিন্ডিকেটের প্রথম সভাটি আয়োজিত হয়েছিল কলকাতা মেডিক্যাল কলেজের কাউন্সিল রুমে। বিশ্ববিদ্যালয়ের অস্থায়ী কার্যালয়টি ক্যামাক স্ট্রিটের (অধুনা অবনীন্দ্রনাথ ঠাকুর সরণি) একটি ভাড়াবাড়িতে শুরু হয়। এরপর কয়েক বছর সেনেট ও সিন্ডিকেটের সভা আয়োজিত হয়েছে রাইটার্স বিল্ডিংয়ের একটি ঘরে। বিশ্ববিদ্যালয়ের প্রথম প্রবেশিকা পরীক্ষায় ২৪৪ জন পরীক্ষার্থী অংশ নিয়েছিলেন। ১৮৫৭ সালের মার্চ মাসে কলকাতা টাউন হলে এই পরীক্ষা আয়োজিত হয়েছিল। ১৮৬২ সালে সেনেট সিদ্ধান্ত নেয় যে, কলকাতা বিশ্ববিদ্যালয় নিজস্ব একটি ভবন নির্মাণ করবে। এরপরই ২,৫২,২২১ টাকা ব্যয়ে বিশ্ববিদ্যালয়ের ঐতিহাসিক সেনেট হলটি নির্মিত হয়। এই হল উদ্বোধন করা হয় ১৮৭৩ সালের ১২ মার্চ।

সঠিক অনুচ্ছেদ শিরোনাম কোনটি?
titleA. অনুমোদন
titleB. প্রতিষ্ঠা
titleC. বিশিষ্ট শিক্ষক ও ছাত্র
titleD. প্রশাসন
উত্তর: titleD
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

আরুণের পিছনের ডানা করাতের দাঁতের মতো আকৃতি বিশিষ্ট। ডানা মুড়ে বসলে এদের ডানার নিচের পিঠ উজ্জ্বল সোনালি বর্ণের ও এর ধার বরাবর চওড়া লাল পাড় দেখা যায়। এই লাল পাড় পিছনের ডানা থেকে সামনের ডানা অবধি টানা বিস্তৃত এবং পিছনের ডানায় বেশি চওড়া। এই পাড়ের চারপাশে আবার কালো পাড় দিয়ে ঘেরা এবং এই কালো পাড় ভেদ করে কতগুলি লাল অগ্নিশিখার মতো দাগ দেখা যায়।

পুরুষ প্রজাপতির প্রসারিত ডানা ধাতব নীলচে বেগুনী রঙের হয় এবং তা চওড়া কালো পাড় দিয়ে ঘেরা। স্ত্রী প্রজাপতির ক্ষেত্রে কালচে বাদামি দুটি ডানার উপর কমলা ছোপ দেখা যায়। পুরুষ ও স্ত্রী উভয়েরই ডানার নিম্নতল উজ্জ্বল হলুদ এবং ডিসক্যাল অংশে কোনো দাগ নেই, তবে মাঝেমধ্যে এদের বেস ও লালরঙা প্রান্তিক অঞ্চলের মধ্যভাগে কিছু বুটি বা ফোঁটা দেখা যায়। ডানার নিম্নতলের প্রান্তিক অঞ্ছলের বর্ণ কালচে ঘন লাল রঙ অতি সুস্পষ্ট এবং পিছনের ডানা থেকে সামনের ডানার শীর্ষভাগ অবধি প্রান্ত বরাবর অবিচ্ছিন্নভাবে বিদ্যমান। পিছনের ডানার নিম্নতলে কোনো সুস্পষ্ট কালো ছোপ চোখে পড়ে না।

পুরুষ আরুণের ডানার উপরিপৃষ্ট কালচে উজ্জ্বল বর্ণ। সামনের ডানার উপরিতলে ১.৫ মিলিমিটারের বেশি চওড়া পাড় রয়েছে। কখনো কখনো সেলের বাইরের দিকে একটি কমলা রঙের অংশ চোখে পড়ে। পিছনের ডানার উপরিতলে রক্তবর্ণ অঞ্চল অপেক্ষাকৃত কম। এর প্রান্তিক লাল বর্ণ অতি সুস্পষ্ট ও আকর্ষণীয়। পুরুষদের সামনের ডানা বসার সময় শীর্ষভাগ ও টার্মেন (প্রান্তভাগ) সোজা ও অণুভূমিক থাকে।

স্ত্রী আরুণের ডানার উপরিতল কালচে বাদামি। সামনের ডানার উপরিতলে ডিসক্যাল অঞ্চলে চওড়া কমলা ছোপ থাকে এবং পিছনের ডানার উপরিপৃষ্টে কমলা রঙের প্রান্তিক বন্ধনী থাকে।

সঠিক অনুচ্ছেদ শিরোনাম কোনটি?
titleA. শূককীট
titleB. বর্ণনা
titleC. বিস্তার
titleD. আহার্য উদ্ভিদ
উত্তর: titleB